১৫ পেরিয়ে রঙ - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« হয়ে গেল টি-শার্ট মেলা
‘ধ্রুব’র যাত্রা শুরু »
১৫ পেরিয়ে রঙ
Jan 25, 2010 | গ্যালারি, ফিচার, স্টোরস | 0 comments
ফ্যাশন মানেই তো রঙের খেলা, পোশাকের বাহার। জাগতিক জীবনে খুশি আর আনন্দের পরশ বুলিয়ে যায়, তার নামই ফ্যাশন। কিন্তু এই ফ্যাশন অঙ্গনকে রাঙিয়ে তুলতে কিছু মানুষ, কিছু প্রতিষ্ঠান নিভৃতে কাজ করে যায়। তাঁত বুনটে জীবনের জলছবি এঁকে চলা এই মানুষদেরই একজন বিপ্লব শাহা, আর তার প্রিয় প্রতিষ্ঠান রঙ। জীবনকে রাঙিয়ে চলা ১৫ বছরের জয়যাত্রার আহবান নিয়েই আমাদের এই বিশেষ প্রতিবেদন। লিখেছেন এমএইচ মিশু
সময়কে রাঙানোর ব্রত নিয়ে শুরু হয়েছিল ফ্যাশন উদ্যোগ ‘রঙ’-এর পথচলা। প্রতিষ্ঠানের নামের উৎস ছিল চারুকলার সংসর্গ আর ভালো লাগার আবেশ, পুঁজি ছিল শুধু একরাশ স্বপ্ন। সেই স্বপ্নই ধীরে ধীরে পাখা মেলে পরিণত হয়েছে আজকের ‘রঙ’, এর নানা ভঙ্গিমায় প্রকাশের মধ্যদিয়ে। ১৯৯৪ সালের ২০ডিসেম্বর থেকে দেশের তাঁতশিল্প ও কারুশিল্পের প্রসারে বিপণন ভিত্তিক প্রচেষ্টার মাধ্যমে অন্যান্য প্রতিষ্ঠানগুলোর মতো ‘রঙ’ও উন্নয়নমূলক কাজে সম্পৃক্ত রয়েছে। অন্যান্য উদ্যোগের সাথে এই প্রতিষ্ঠানের শুরুটার গঠনগত পার্থক্য রয়েছে, সবার মত পুরোপুরি ব্যবসায়িক উদ্দেশ্যে লক্ষ্য স্থির করে ‘রঙ’ প্রতিষ্ঠা হয়নি। ১৯৯৪ সালে নারায়ণগঞ্জের একই জীবন-সংস্কৃতি পরিমণ্ডলে সহপাঠী হিসেবে বেড়ে ওঠা বিপ্লব, সৌমিক, মামুন আর বাবু মিলে নারায়ণগঞ্জ সান্তনা মার্কেটের মালিকের অনুগ্রহে এক নিভৃত কোণায় জমানো আর ধার করা ন্যূনতম মূলধনে ১০০ বর্গফুটের একটি জায়গায় যাত্রা শুরু করে ‘রঙ’-এর।
প্রথম অবস্থায় স্বজন-শুভানুধ্যায়ীদের তৈরি করা পোশাক ও গৃহসজ্জার সামগ্রীই ছিল সম্বল। সময়ের দাবিতে তৈরি হতে থাকে নিজস্ব সামগ্রী, নান্দনিক নকশা ও গুণগত মানের জন্যে সাফল্য আসে বিপণন প্রক্রিয়ায়। ধীরে ধীরে ভিন্ন আঙ্গিকের একটি সৃষ্টিশীল প্রতিষ্ঠান হিসেবে ‘রঙ’ সাড়া ফেলে ক্রেতা সাধারণের মধ্যে। ক্রমবর্ধমান চাহিদায় বেড়ে যায় কর্মক্ষেত্র, কর্মপরিধি। সময়ের ব্যবধানে ঢাকা-নারায়ণগঞ্জের আটটি স্থানে ছড়িয়ে পড়ে বিক্রয়কেন্দ্র; উৎপাদন প্রক্রিয়ায় যুক্ত হতে থাকে অনেক কর্মী। বর্তমান কর্ণধার বিপ্লব সাহা ও সৌমিক দাসের তত্ত্বাবধানে এখন প্রত্যক্ষভাবে প্রায় ৫০০জন ও পরোক্ষভাবে প্রায় ৩/৪হাজার মানুষের কর্মসংস্থান এই উদ্যোগের সাথে জড়িত।
গত পনের বছরে ‘রঙ’ বাংলাদেশের পোশাক সংস্কৃতিতে নিয়ে এসেছে নতুনত্বের ছোঁয়া। রঙ-এর মূল ফ্যাশন ভাবনা গড়ে উঠেছে দেশীয় আত্মপরিচয়কে ঘিরে; দেশীয় রঙ, দেশীয় কাপড় রঙ-এর সামগ্রীর মূল উপাদান, আর পণ্যের মাধ্যমে শিল্পবোধ মানুষের মাঝে ছড়িয়ে দেওয়া রঙ-এর মূল আদর্শ। এই প্রতিষ্ঠান শুধুমাত্র ব্যবসায়িক দৃষ্টিভঙ্গী নয়, অনেকক্ষেত্রে সামাজিক দায়িত্ব ও মূল্যবোধ থেকে সকল উৎসবে-পার্বণে বিশেষ আয়োজন করে থাকে। এখন প্রতিটি উৎসবে-পার্বণে ক্রেতারা আগ্রহভরে অপেক্ষা করে রঙ-এর নতুন কিছুর আশায়। প্রতিষ্ঠানের মূল বৈশিষ্ট্য উজ্জ্বল রঙের ব্যবহার বাংলাদেশের পোশাক সংস্কৃতিতে এক নতুন প্রবণতার প্রচলন করেছে। রঙ-এর বিপ্লব সাহার পরিকল্পনায় বাংলাদেশের শাড়ির বুননে ও নকশায় এসেছে আমূল পরিবর্তন। ফ্যাশন সচেতন বোদ্ধামহলে বহুল প্রশংসিত এই সব শাড়ি বিপণন জগতে ‘রঙের শাড়ি’ নামে সবার কাছেই পরিচিত। শাড়ির মতই প্রশংসিত হয়েছে তৈরি সালোয়ার-কামিজ, পাঞ্জাবি, ফতুয়া, শার্ট, টি-শার্ট। রঙের এই দীর্ঘ পথ চলায় রইলো শুভকামনা।
সূত্র: দৈনিক ইত্তেফাক, জানুয়ারী ১৯, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla